wannaphong/clean_thaiwikipedia huggingface dataset:
# เจ้าคณะใหญ่
เจ้าคณะใหญ่ (เดิม: มหาสังฆนายก) เป็นตำแหน่งทางปกครองของคณะสงฆ์ไทยโดยพระสังฆาธิการระดับสูง รองจากสมเด็จพระสังฆราช สกลมหาสังฆปริณายก โดยแบ่งการปกครอง ดังนี้

 การแบ่งการปกครอง 

 คณะสงฆ์มหานิกาย 
มี 4 ตำแหน่ง ปกครองคณะสงฆ์มหานิกายทั่วประเทศ
 เจ้าคณะใหญ่หนกลาง มีเขตปกครอง 6 ภาค ได้แก่ ภาค 1, ภาค 2, ภาค 3, ภาค 13, ภาค 14 และภาค 15
 เจ้าคณะใหญ่หนเหนือ มีเขตปกครอง 4 ภาค ได้แก่ ภาค 4, ภาค 5, ภาค 6 และภาค 7
 เจ้าคณะใหญ่หนตะวันออก มีเขตปกครอง 5 ภาค ได้แก่ ภาค 8, ภาค 9, ภาค 10, ภาค 11 และภาค 12
 เจ้าคณะใหญ่หนใต้ มีเขตปกครอง 3 ภาค ได้แก่ ภาค 16, ภาค 17 และภาค 18

 คณะสงฆ์ธรรมยุติกนิกาย 
มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่คณะธรรมยุต ปกครองคณะสงฆ์ธรรมยุติกนิกายทั่วประเทศ

 คณะสงฆ์จีนนิกาย 
เป็นคณะสงฆ์นิกายมหายานของชาวไทยเชื้อสายจีน ถือกำเนิดมาจากชาวจีนที่เข้ามาพึ่งพระบรมโพธิสมภารบนผืนแผ่นดินไทย มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่จีนนิกาย ปกครองคณะสงฆ์จีนนิกายแห่งประเทศไทย

 คณะสงฆ์อนัมนิกาย 
เป็นคณะสงฆ์นิกายมหายาน ซึ่งสืบมาจากประเทศเวียดนาม (พระญวน) ที่เข้ามาพึ่งพระบรมโพธิสมภารบนผืนแผ่นดินไทย มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่อนัมนิกาย ปกครองคณะสงฆ์อนัมนิกายแห่งประเทศไทย

 คุณสมบัติ 
ตามกฎมหาเถรสมาคม ผู้ดำรงตำแหน่งเจ้าคณะใหญ่ กำหนดคุณสมบัติไว้ดังนี้

(1) มีพรรษาสมควรแก่ตำแหน่ง

(2) มีความรู้สมควรแก่ตำแหน่ง

(3) มีความประพฤติเรียบร้อยตามพระธรรมวินัย

(4) เป็นผู้ฉลาดสามารถในการปกครองคณะสงฆ์

(5) ไม่เป็นผู้มีร่างกายทุพพลภาพไร้ความสามารถ หรือมีจิตฟั่นเฟือน ไม่สมประกอบ หรือเป็นโรคเรื้อน หรือเป็นวัณโรคในระยะอันตรายจนเป็นที่น่ารังเกียจ

(6) ไม่เคยต้องคำวินิจฉัยลงโทษในอธิกรณ์ที่พึงรังเกียจมาก่อน

(7) ไม่เคยถูกถอดถอนหรือถูกปลดจากตำแหน่งใด เพราะความผิดมาก่อน

คุณสมบัติโดยเฉพาะอีกส่วนหนึ่ง (เฉพาะคณะสงฆ์ 2 นิกายหลักของไทย)
 มีพรรษาพ้น 30 และ
 มีสมณศักดิ์ไม่ต่ำกว่าพระราชาคณะเจ้าคณะรอง (รองสมเด็จพระราชาคณะ)

 ผู้ดำรงตำแหน่งเจ้าคณะใหญ่ในปัจจุบัน 

 เจ้าคณะใหญ่คณะธรรมยุต
 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อัมพร อมฺพโร) 
 เจ้าอาวาสวัดราชบพิธสถิตมหาสีมารามราชวรวิหาร (พระอารามหลวงชั้นเอก ชนิดราชวรวิหาร)

 เจ้าคณะใหญ่หนเหนือ
 สมเด็จพระมหาธีราจารย์ (ปสฤทธ์ เขมงฺกโร) 
 เจ้าอาวาสวัดพระเชตุพนวิมลมังคลารามราชวรมหาวิหาร (พระอารามหลวงชั้นเอก ชนิดราชวรมหาวิหาร)

 เจ้าคณะใหญ่หนกลาง
 สมเด็จพระมหารัชมงคลมุนี (ธงชัย ธมฺมธโช) 
 ผู้ช่วยเจ้าอาวาสวัดไตรมิตรวิทยารามวรวิหาร (พระอารามหลวงชั้นโท ชนิดวรวิหาร)

 เจ้าคณะใหญ่หนตะวันออก
 สมเด็จพระพุฒาจารย์ (สนิท ชวนปญฺโญ) 
 เจ้าอาวาสวัดไตรมิตรวิทยารามวรวิหาร (พระอารามหลวงชั้นโท ชนิดวรวิหาร)

 เจ้าคณะใหญ่หนใต้
 สมเด็จพระมหาวชิรมังคลาจารย์ (สงัด ปญฺญาวุโธ) 
 เจ้าอาวาสวัดกะพังสุรินทร์ (พระอารามหลวงชั้นตรี ชนิดสามัญ) จังหวัดตรัง

 เจ้าคณะใหญ่จีนนิกาย
 พระมหาคณาจารย์จีนธรรมวชิราจารย์ (เย็นอี่)
 เจ้าอาวาสวัดโพธิ์เย็น และรักษาการเจ้าอาวาสวัดโพธิ์แมนคุณาราม

 เจ้าคณะใหญ่อนัมนิกาย
 พระมหาคณานัมธรรมวชิรานุวัตร (ณรงค์ ติ่นเรียน)
 เจ้าอาวาสวัดสมณานัมบริหาร
# ชอนกุนจาง
เป็นศิษย์คนที่สามของ ปรมาจารย์ ฟู่ฉ่ายหลิน และเป็นศิษย์น้องของ ชอนกุนบีและชอนกุนซัง นางฝึกวิชาเก้าพิสดารถึงขั้นที่แปด ทางด้านฝีมือนับว่านางเก่งที่สุดในบรรดาศิษย์ทั้งสามคน นางออกเดินทางสู่แดนจงหยวน หลังจากชอนกุนซังได้รับการรักษาเฒ่าจำศีลและเล่าเรื่องทั้งหมดให้ฟัง
# กลุ่มคนเสื้อน้ำเงิน
กลุ่มคนเสื้อน้ำเงิน เป็นกลุ่มคนที่สวมเสื้อสีน้ำเงินเป็นสัญลักษณ์ เป็นกลุ่มที่เคลื่อนไหวทางการเมืองในช่วงต้นปี พ.ศ. 2552 มีลักษณะการเคลื่อนไหวเป็นการต่อต้านกลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือ กลุ่มคนเสื้อแดง

กลุ่มคนเสื้อน้ำเงิน ปรากฏบทบาทครั้งแรกที่จังหวัดบุรีรัมย์ โดยทำการสกัดกั้นการเคลื่อนไหวของกลุ่ม นปช. และมีข้อความที่หน้าอกเสื้อว่า "ปกป้องสถาบัน" ส่วนด้านหลัง "สงบ สันติ สามัคคี" ที่ผ่านการฝึก อบรมในโครงการอาสาสมัครพิทักษ์สถาบัน "รุ่นผู้นำทางความคิด" ได้ ออกมารวมพลังประกาศเจตนารมณ์ปกป้องสถาบันชาติ ศาสนา และพระมหากษัตริย์ จากนั้น เดินทางมาที่ศาลากลางจังหวัดบุรีรัมย์ เพื่อร่วมดูแลรักษาความปลอดภัยสถานที่ราชการ และคัดค้านการกระทำของกลุ่มคนเสื้อแดง ซึ่งมีพฤติกรรมส่อไปในทางลบหลู่สถาบันพระมหากษัตริย์ และองคมนตรี โดยจัดกำลังเฝ้าระวังประตูทุกจุดรอบศาลากลาง เพื่อตรวจตราคนเข้าออก บุคคลแปลกหน้า หรือผู้ต้องสงสัย ที่จะเข้าไปก่อเหตุรุนแรง หรือก่อความไม่สงบภายในศาลากลางจังหวัด ม็อบเสื้อน้ำเงินบุรีรัมย์เคลื่อนไหวปกป้องสถาบัน

จากนั้นกลุ่มคนเสื้อน้ำเงินได้ปะทะกับกลุ่ม นปช. หลายต่อหลายครั้ง โดยเฉพาะครั้งที่หนักที่สุดคือ เมื่อเช้าวันที่ 11 เมษายน พ.ศ. 2552 ในเหตุการณ์ก่อความไม่สงบของกลุ่ม นปช. เมื่อนายอริสมันต์ พงศ์เรืองรองได้นำพากลุ่มแนวร่วม นปช. บุกขึ้นไปเพื่อล้มการประชุมสุดยอดอาเชียนที่โรงแรมรอยัล คลิฟ บีช รีสอร์ท พัทยา ทั้งสองกลุ่มนี้ได้ปะทะกันด้วยอาวุธต่าง ๆ มากมาย ทั้ง ระเบิดและปืนเสื้อแดงปะทะเสื้อน้ำเงินบาดเจ็บ 2

จากเหตุการณ์ทั้งหมดนี้ ทำให้ พ.ต.ท.ทักษิณ ชินวัตร และนายจตุพร พรหมพันธุ์ ได้ออกมากล่าวหาว่า กลุ่มคนเสื้อน้ำเงินนี้เป็นการจัดตั้งขึ้นมาโดย นายเนวิน ชิดชอบ และนายสุเทพ เทือกสุบรรณ แต่ทั้งสองได้ปฏิเสธเสื้อแดงแฉเนวินอยู่เบื้องหลังเสื้อน้ำเงิน
# ISO 1
ISO 1 คือมาตรฐานสากลที่ระบุว่า อุณหภูมิอ้างอิงมาตรฐานสำหรับข้อกำหนดและการตรวจสอบผลิตภัณฑ์ในเชิงเรขาคณิต (การวัดขนาด) ให้อยู่ที่ 20 ℃ ซึ่งเท่ากับ 293.15 K หรือ 68 ℉ International Standard ISO 1: Geometrical Product Specifications (GPS) – Standard reference temperature for geometrical product specification and verification. International Organization for Standardization, 2nd edition, 2002. (1st edition: 1975) 

เนื่องจากวัตถุมีการขยายตัวเนื่องจากความร้อน การกำหนดอุณหภูมิที่แน่นอนจึงเป็นสิ่งจำเป็นเพื่อความแม่นยำในการวัดความยาว ISO 1 ช่วยในการเปรียบเทียบการวัดโดยการนิยามค่าอุณหภูมิไว้เช่นนั้น ค่าอุณหภูมิ 20 ℃ ได้นำมาจาก คณะกรรมการชั่งตวงวัดระหว่างประเทศ (CIPM) เมื่อวันที่ 15 เมษายน ค.ศ. 1931 (พ.ศ. 2474) และกลายเป็นคำแนะนำของ ISO หมายเลข 1 เมื่อ ค.ศ. 1950 (พ.ศ. 2493) Ted Doiron: 20 °C—A Short History of the Standard Reference Temperature for Industrial Dimensional Measurements . Journal of Research of the National Institute of Standards and Technology, Vol. 112, No. 1, January-February 2007. ในเวลาต่อมามาตรฐานนี้ก็แพร่หลายไปทั่วโลก และได้แทนที่อุณหภูมิอ้างอิงอื่น ๆ ที่อุตสาหกรรมการผลิตนั้นเคยใช้มาก่อน อาทิ 0 ℃, 62 ℉, 25 ℃ เหตุผลที่เลือกใช้ 20 ℃ เนื่องจากอุณหภูมินี้เป็นอุณหภูมิที่สะดวกและสามารถทำงานได้ในทางปฏิบัติ และเป็นค่าจำนวนเต็มสำหรับทั้งหน่วยเซลเซียสและฟาเรนไฮต์
# คณะกรรมการชั่งตวงวัดระหว่างประเทศ
คณะกรรมการชั่งตวงวัดระหว่างประเทศชื่อภาษาไทยจาก บทที่ 2 ระบบการวัด - 2.3 ระบบการวัดระหว่างประเทศ, สมาคมมาตรวิทยาแห่งประเทศไทย  เป็นคณะกรรมการประกอบด้วยบุคคลสิบแปดคนซึ่งที่ประชุมใหญ่ว่าด้วยการชั่งตวงวัด (General Conference on Weights and Measures) แต่งตั้งขึ้นจากรัฐสมาชิกแห่งอนุสัญญาเมตริก (Metre Convention) มีหน้าที่หลักเป็นการรักษาความเป็นเอกภาพของมาตราชั่งตวงวัดในระดับนานาชาติ ทั้งโดยตรง หรือโดยมีข้อเสนอไปยังที่ประชุมใหญ่ฯ
# โรงเรียนพระโขนงพิทยาลัย
โรงเรียนพระโขนงพิทยาลัย  สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 19 พฤษภาคม พ.ศ. 2501 โดยผู้ใหญ่นาค รัตนวิชัย ในชุมชนจาก ปัจจุบันเปิดสอนในระดับมัธยมศึกษาปีที่ 1 - 6 ปัจจุบันตั้งอยู่เลขที่ 182 ซอยสุขุมวิท 62 แขวงพระโขนงใต้ เขตพระโขนง กรุงเทพมหานคร 10260 ที่อยู่ของโรงเรียนพระโขนงพิทยาลัย จากเว็บไซต์สำนักงานคณะกรรมการการศึกษาขั้นพื้นฐาน  สืบค้นวันที่ 3 กุมภาพันธ์ พ.ศ. 2561

 ประวัติโรงเรียน 
โรงเรียนพระโขนงพิทยาลัย เดิมชื่อว่า "โรงเรียนพระโขนง" ก่อตั้งเมื่อวันที่ 19 พฤษภาคม พ.ศ. 2500 โดยผู้ใหญ่นาค รัตนวิชัย เป็นผู้เสนอกระทรวงศึกษาธิการให้จัดตั้งโรงเรียนขึ้นในชุมชนบางจาก ต่อมาในปี พ.ศ. 2501 กระทรวงศึกษาธิการได้ประกาศตั้งเป็นโรงเรียนมัธยมวิสามัญ ในที่ดินของกรมธนารักษ์ ตำบลบางจาก อำเภอพระโขนง จังหวัดพระนคร

ในปีแรกเปิดสอนในระดับมัธยมศึกษาตอนต้น จำนวน 8 ห้องเรียน นักเรียน 301 คน ครู 12 คน โดยมีนายชุบ กายสิทธิ์ เป็นครูใหญ่คนแรก ต่อมาจึงเปิดสอนในระดับมัธยมศึกษาตอนปลาย (ม.ศ.4 - ม.ศ.5) ในภายหลัง

ต่อมามีการเปลี่ยนชื่อจาก "โรงเรียนพระโขนง" เป็น "โรงเรียนพระโขนงพิทยาลัย" เมื่อนางสาวจุไร ลียากาศ เข้ามาดำรงตำแหน่งเป็นผู้อำนวยการโรงเรียนคนแรกในปี พ.ศ. 2517 และก่อตั้งสมาคมผู้ปกครองและครูในอีกหนึ่งปีต่อมา โดยมีพลเรือตรีเกษม ลิขิตวงศ์ ร.น. เป็นนายกสมาคมฯ และมีคำขวัญประจำโรงเรียน คือ "ปัญญา สามัคคี มีน้ำใจ"

โรงเรียนพระโขนงพิทยาลัยมีพระพุทธรูปประจำโรงเรียน คือ พระพุทธศากยมุนีศรีปัญญา'85 (หลวงพ่อสุข) พระพุทธรูปปางลีลา โดยได้รับมอบจากคณะนักเรียนเก่าโรงเรียนสายปัญญา รุ่นปีการศึกษา 2485 บริจาคให้มาประดิษฐานเป็นพระพุทธรูปประจำโรงเรียน ในปี พ.ศ. 2528ประวัติโรงเรียนพระโขนงพิทยาลัย จากเว็บไซต์โรงเรียน  สืบค้นวันที่ 3 กุมภาพันธ์ พ.ศ. 2561

 บุคคลที่มีชื่อเสียง 
 อำนาจ ลูกจันทร์ (เป้า คาราบาว) - อดีตมือกลองของวงคาราบาว
 วิษณุ เครืองาม - นักการเมือง
 วิทวัส สุนทรวิเนตร์ - พิธีกร
 สมพร ปรีดามาโนช (ปิง ฟรุตตี้) - นักร้อง
 ธานินทร์ ทัพมงคล - นักร้องนักแสดง
 สิทธิพร นิยม (โด่ง) - นักร้องนักแสดง
 แทนคุณ จิตต์อิสระ (อี้) - นักแสดง พิธีกร นักการเมือง

 แผนการเรียนรู้ 
 แผนการเรียน วิทยาศาสตร์ - คณิตศาสตร์ (ห้องเรียนพิเศษ, Gifted)
 แผนการเรียน วิทยาศาสตร์ - คณิตศาสตร์
 แผนการเรียน ภาษาอังกฤษ - คอมพิวเตอร์
 แผนการเรียน คณิตศาสตร์ - ภาษาอังกฤษ
 แผนการเรียน ภาษาอังกฤษ - ภาษาจีน
 แผนการเรียน ภาษาอังกฤษ - ภาษาญี่ปุ่น
# วิสันต์ ไกรเกรียงยุค
วิสันต์ ไกรเกรียงยุค มีชื่อจริงว่า วิสันต์ ไพรอนันต์ เกิดเมื่อปี พ.ศ. 2492 ที่ อำเภอเมือง จังหวัดชลบุรี  ในครอบครัวที่มีพี่น้อง 5 คนเป็นนักมวยหรือบุคคลในวงการมวยทั้งหมด ตั้งแต่ พี่ชายคนโต ไพรอนันต์ สนั่นเมือง, วิสันต์ ไกรเกรียงยุค, วิชิต ลูกบางปลาสร้อย, ณรงค์ ไพรอนันต์ และ วิรัตน์ ไพรอนันต์ (ปัจจุบันรู้จักดีในชื่อของ เชน เมืองชล โปรโมเตอร์มวยไทยชื่อดัง)

วิสันต์ฝึกหัดมวยกับ จรัล แสงจำรัส  เจ้าของค่าย ลูกบางปลาสร้อย เพียงแต่ใช้ชื่อค่ายว่า ไกรเกรียงยุค ซึ่งเป็นชื่อซอยเล็ก ๆ ซอยหนึ่งในเขตเทศบาลเมืองชลบุรีนั่นเอง

วิสันต์เป็นนักมวยรูปร่างผอมสูง ผิวขาว บอบบาง แต่เป็นมวยในสไตล์ไฟเตอร์ ชอบเดินชกแบบลุยแลกแข้งแลกหมัดอย่างไม่เกรงใคร  หลายต่อหลายครั้งที่หน้าแตกเลือดอาบใบหน้า ไม่ทำให้วิสันต์เกิดอาการท้อแท้ แต่ยิ่งกลับทำให้วิสันต์เดินลุยเข้าแลกหนักขึ้นไปอีก สื่อมวลชนจึงให้ฉายาว่า "สุริยาบ้าเลือด" 

วิสันต์เคยปะทะกับนักมวยไทยฝีมือดีร่วมสมัยหลายคน เช่น ศิริมงคล ลูกศิริพัฒน์, ขุนพล สาครพิทักษ์, บุรีรัมย์ สวนมิสกวัน  และแสนศักดิ์ เมืองสุรินทร์ โดยเฉพาะการชกกับแสนศักดิ์ที่สนามมวยเวทีลุมพินีเมื่อเดือนมีนาคม พ.ศ. 2515 วิสันต์ถูกหมัดของแสนศักดิ์ลงไปให้กรรมการนับก่อน แต่ลุกขึ้นมาแลกหมัดกับแสนศักดิ์ซึ่งเป็นนักมวยหมัดหนักอย่างไม่กลัวแพ้น็อก จนได้นับแสนศักดิ์บ้างในยกที่ 4 และเป็นฝ่ายชนะคะแนนไปในที่สุด

ปัจจุบัน วิสันต์ทำงานประจำอยู่แผนกดับเพลิงเทศบาลเมืองชลบุรี
# สรศักดิ์ ส.ลูกบุคคโล
สรศักดิ์ ส.ลูกบุคคโล มีชื่อจริงว่า  ชื่น จาดพิมาย  เกิดเมื่อปี 22 กุมภาพันธ์ พ.ศ. 2494 ที่อำเภอพิมาย จังหวัดนครราชสีมา เป็นหลานชายของ สุข ปราสาทหินพิมาย เริ่มแรกหัดชกมวยไทยกับสุข ปราสาทหินพิมาย ผู้เป็นอา เมื่อจบ ป.4 จากนั้นจึงได้ตระเวนชกแถวบ้านสิบกว่าครั้งไม่แพ้ใคร สุขจึงตัดสินใจส่งมาอยู่กับ ประเสริฐ สุขใจธรรม เจ้าของค่าย ส.ลูกบุคคโล ที่กรุงเทพมหานคร

ไม่เพียงแต่เป็นหลานชายและลูกศิษย์เท่านั้น สรศักดิ์ยังเป็นมวยหมัดหนักลีลาการชกก็ถอดแบบมาจากยักษ์สุขผู้เป็นอา คือ บุกตะลุยเดินหน้ามีสถิติการชกไม่ต่ำกว่า 100 ครั้ง ที่สำคัญ ๆ เคยชนะธนูน้อย ทวีเกียรติ, กิตติชัย ลูกบ่อน้ำมันฝาง, เดช ศรีโสธร, แสนทนง เกศสงคราม และ อิศรชัย อิสสระภาพ และเคยแพ้หาญ ศิลาทอง, มงคลเดช พิทักษ์ชัย, วิสันต์ ไกรเกรียงยุค เป็นต้น

สรศักดิ์ได้ครองแชมป์จูเนียร์เวลเตอร์เวท ของสนามมวยเวทีลุมพินี โดยการชนะน็อก ประยุทธ ศุภราช (ขวัญประเทศ ส.ยิ่งเจริญ) ยกที่ 4, ชนะคะแนน แสนศักดิ์ เมืองสุรินทร์, แพ้คะแนน ศรนักรบ เกียรติวายุภักษ์ แล้วเสียแชมป์แพ้น็อก แสนศักดิ์ เมืองสุรินทร์ เพียงแค่ยกแรก

ต่อมาได้ชิงแชมป์รุ่นเดียวกันที่ว่างของเวทีราชดำเนิน ชนะคะแนน บุรีรัมย์ สวนมิสกวัน, แพ้คะแนน สะท้านฟ้า ส.ประทีป อย่างพลิกล็อกถล่มทลาย, ชนะน็อก สีชัง สาครพิทักษ์ ยกที่ 4, จากนั้นได้รับการติดต่อให้ไปป้องกันแชมป์กับ สะท้านฟ้า ส.ประทีป ที่ประเทศญี่ปุ่น เมื่อเดือนพฤศจิกายน พ.ศ. 2517 สรศักดิ์แพ้คะแนนเอกฉันท์เสียตำแหน่งไป กลับมาชกอีกไม่กี่ครั้งก็เลิกชกแขวนนวมไป เหตุเพราะมีกำหนดขึ้นชกน้อยลง เพราะในรุ่นเดียวกันหานักมวยที่ขึ้นชกด้วยได้ยาก

หลังแขวนนวม สรศักดิ์ได้กลับไปอาศัยอยู่ที่อำเภอพิมายบ้านเกิด และไม่ได้ยุ่งเกี่ยวกับวงการมวยอีกเลย
# ดราก้อนบอล GT หลักฐานแห่งความกล้า คือดราก้อนบอล 4 ดาว !
เนื้อเรื่อง 
หลังจากที่ผ่านเหตุการ์ณในการจัดการ โอเมก้า เชนรอน หรือมังกรหนึ่งดาว มาแล้ว 100 ปี ดราก้อนบอล ก็ไม่มีการถูกนำมาใช้อีกเลย นักรบต่าง ๆ ต่างเสียชีวิตลง เหลือแต่ ปัง หลานสาวของซุน โกคู และ จีจี้ และมีหลานชายคนนึง ชื่อ ซุน โกคู จูเนียร์ ซึ่งปังได้ตั้งชื่อตามคุณปู่ที่เสียชีวิตไป ซุน โกคู จูเนียร์ มีหน้าคละคล้ายปู่ทวดของตัวเองตอนเด็กมาก หากแต่ไม่มีความกล้าหาญเลย ปัง ซึ่งเป็นคุณย่าก็พยายามจะฝึกซ้อมให้โงคูเป็นคนที่เก่งกาจ เหมือนคุณปู่ของตน แต่มาวันหนึ่ง ปังได้ล้มป่วยตามสังขาร โกคู จูเนียร์จึงได้ออกตามหาดราก้อนบอล เพื่อจะช่วยให้ย่าของเขา มีสุขภาพแข็งแรงเหมือนเดิม เมื่อโงคูได้เจอดราก้อนบอล 4 ดาว โงคูได้ขอพร แต่ไม่มีอะไรเกิดขึ้น ขณะนั้น ซง โกคูได้ปรากฏตัวขึ้น และบอกให้โกคูจูเนียร์กล้าหาญ หลังจากนั้น ย่าปังก็หายป่วย ดราก้อนบอล 4 ดาว ซึ่งแต่เดิมเคยเป็นของดูต่างหน้าของคุณปู่ของซุน โกคู บัดนี้ ได้เป็นของดูต่างหน้าของคุณปู่ทวด ของ โกคู จูเนียร์ แล้ว
 ตัวละครที่ปรากฏ 
 ซุน โกคู
 ซุน โกคู จูเนียร์
 ปัง
 ปัค
 เจ้าแห่งปีศาจ

 เพลงจบ 
 Don't you see (เนื้อร้อง / ร้องโดย อิซุมิ ซะกะอิ วงดนตรี Zard; แต่งโดยเซอิจิโร คุราบายาชิ; เรียบเรียงโดยทาเคชิ ฮายามะ)
# ฮาเร็ม
ฮาเร็ม (;  ḥarīm,)Harem at WordReference.com สื่อถึงพื้นที่บ้านที่สงวนเฉพาะผู้หญิงในบ้านของครอบครัวมุสลิมHarem in Merriam-Webster Dictionary ผู้ที่อยู่ในฮาเร็มอาจมีทั้งภรรยาหรือบรรดาภรรยาของฝ่ายชาย เด็กผู้ชายก่อนเข้าวัยหนุ่มวัยสาว ลูกสาวที่ยังไม่แต่งงาน หญิงรับใช้ในบ้าน และญาติหญิงฝ่ายอื่น ๆ ที่ไม่ได้แต่งงาน ในอดีตมีนางบำเรอทาสก็อยู่ในนี้ด้วย บางฮาเร็มในอดีตจะมีขันทีเฝ้าดูผู้ที่สมควรเข้าข้างใน โครงสร้างฮาเร็มและขอบเขตของการมีคู่สมรสคนเดียวหรือมีภรรยาหลายคนนั้นแตกต่างกันไป ขึ้นอยู่กับบุคลิกของครอบครัว สถานะทางเศรษฐกิจและสังคม และประเพณีท้องถิ่น สถาบันที่คล้ายคลึงกันนี้พบได้ทั่วไปในอารยธรรมแถบเมดิเตอร์เรเนียนและตะวันออกกลางอื่น ๆ โดยเฉพาะอย่างยิ่งในกลุ่มราชวงศ์และชนชั้นสูง และบางครั้งใช้คำนี้ในความหมายอื่นด้วย

แม้ว่าสถาบันนี้จะประสบกับการมีจำนวนลดลงอย่างมากในสมัยใหม่ เนื่องจากโอกาสทางการศึกษาและเศรษฐกิจสำหรับผู้หญิงที่เพิ่มขึ้น และอิทธิพลของวัฒนธรรมตะวันตก การแยกผู้หญิงยังคงปรากฏในบางพื้นที่ เช่นแถบชนบทของประเทศอัฟกานิสถาน และรัฐอนุรักษ์นิยมในอ่าวเปอร์เซีย

ส่วนฮาเร็มในมุมมองของนักบูรพทิศชาวตะวันตกเป็นโลกซ่อนเร้นที่มีการกดขี่ข่มเหงทางเพศ โดยผู้หญิงจำนวนมากเอนกายในท่าทางที่ชี้นำทางเพศ ซึ่งมีอิทธิพลต่อภาพวาด การผลิตละครเวที ภาพยนตร์ และงานวรรณกรรมมากมาย ภาพวาดสมัยฟื้นฟูศิลปวิทยายุคแรกบางส่วนในคริสต์ศตวรรษที่ 16 แสดงผู้หญิงในฮาเร็มออตโตมันเป็นบุคคลที่มีสถานะและมีความสำคัญทางการเมือง ผู้หญิงในฮาเร็มตามประวัติศาสตร์อิสลามในหลายยุค ใช้อำนาจทางการเมืองในหลายระดับ

 ภูมิหลังก่อนอิสลาม 

แนวคิดฮาเร็มหรือการแยกผู้หญิงไม่ได้มีต้นกำเนิดจากมุฮัมมัดหรือศาสนาอิสลาม การแยกผู้หญิงเป็นสิ่งที่พบได้ทั่วไปในชุมชนตะวันออกใกล้โบราณหลายแห่ง โดยเฉพาะในบริเวณที่สามารถมีคู่ครองหลายคนได้ ในอัสซีเรียและเปอร์เซียก่อนอิสลาม ราชสำนักส่วนใหญ่มีฮาเร็มของตนเอง โดยบรรดามเหสีและพระสนมของผู้นำอาศัยอยู่ในนั้นร่วมกับพนักงานหญิงและขันที Encyclopædia Iranica ใช้คำว่า ฮาเร็ม เพื่อสื่อถึงวิถีปฏิบัติของตะวันออกใกล้ในสมัยโบราณ

 ในวัฒนธรรมอิสลาม 

มุมมองตะวันตก
ภาพจินตนาการอันแตกต่างของฮาเร็มเกิดขึ้นในโลกตะวันตกตั้งแต่คริสต์ศตวรรษที่ 17 เมื่อชาวยุโรปเริ่มตระหนักว่าในฮาเร็มของชาวมุสลิมมีผู้หญิงจำนวนมากอาศัยอยู่ ในสมัยการล่าอาณานิคมของยุโรปมีการสร้าง "ฮาเร็มในจินตนาการ" เพื่อใช้เป็นตัวแทนสิ่งที่นักวิชาการบูรพาทิศมองเป็นสถานะที่ถูกเหยียดหยามและกดขี่ของสตรีในอารยธรรมอิสลาม แนวคิดเหล่านี้ทำหน้าที่หล่อหลอมให้ตะวันตกเป็นประเทศที่เหนือกว่าทางวัฒนธรรมและสร้างความชอบธรรมให้กับบริษัทอาณานิคม ฮาเร็มมักถูกมองว่าเป็นซ่องโสเภณีส่วนตัวที่มีผู้หญิงจำนวนมากนอนเล่นในท่าทางที่ส่อไปในทางชี้นำทางเพศ ชี้นำเรื่องเพศที่รุนแรงแต่ถูกกดขี่ต่อชายโสดในรูปแบบของ "ความรักใคร่เชิงแข่งขัน" (competitive lust) ซึ่งอยู่ภายใต้อิทธิพลของ อาหรับราตรี

ภาพ
ศิลปินตะวันตกหลายคนวาดภาพฮาเร็มตามจินตนาการของตน
# เจมส์ คัลลาฮาน
เลโอนาร์ด เจมส์ คัลลาฮาน บารอนคัลลาฮานแห่งคาร์ดิฟฟ์  เป็นนายกรัฐมนตรีแห่งสหราชอาณาจักรตั้งแต่ปีพ.ศ. 2519 เมื่ออายุได้ 64 ปี และสิ้นสุดเมื่อปี พ.ศ. 2522 เมื่ออายุได้ 67 ปี นอกจากนั้นเขาได้ดำรงตำแหน่งอีก 4 ตำแหน่ง คือ เลขาธิการกระทรวงการต่างประเทศ เลขาธิการของรัฐบาลสหราชอาณาจักร รัฐมนตรีว่าการกระทรวงการคลัง และผู้นำฝ่ายค้านในสภาผู้แทนราษฎร เขาเสียชีวิตเมื่อวันที่ 26 มีนาคม พ.ศ. 2548 รวมอายุได้ 92 ปี 364 วัน
# ไครเซออร์
ไครเซออร์ (; แปลว่า "ผู้มีอาวุธทองคำ") เป็นบุคคลในเทพปกรณัมกรีก เป็นบุตรของโพไซดอน (Poseidon) เจ้าสมุทร กับเมดูซา (Medusa) อสุรกาย และเป็นพี่ชายของเพกาซัส (Pegasus) ม้ามีปีก ไครเซออร์มักปรากฏรูปโฉมเป็นบุรุษหนุ่มHesiod, Theogony 280.

สำหรับกำเนิดของไครเซออร์นั้น ย้อนไปถึงคราวที่เมดูซาเป็นหญิงรูปงาม มีผู้คนสนใจมากมาย นางรูปงามมาก จึงทำให้เทพีอะธีน่าอิจฉา ต่อมาโพไซดอน ได้เกิดหลงสเน่ห์ของเมดูซ่าเหมือนกับคนอื่นๆ จึงอยากได้นางมาครอบครอง เมดูซ่าบำเพ็ญเพียรที่วิหารอะธีน่า และถือพรหมจรรย์  โพไซดอนเข้ามาข่มขืนนางถึงวิหารเทพีอะธีน่า หลังจากที่อะธีน่าได้รับรู้ นางที่มีทั้งความอิจฉาและเกลียดเมดูซ่าเป็นทุนเดิมอยู่แล้ว เลยได้จังหวะเหมาะ จึงป่าวประกาศให้ทุกคนในเมืองรู้ว่า เมดูซ่าได้กระทำสิ่งที่ไม่ดีในวิหารของตน เทพีอะธีน่าได้ใช้โอกาสดังกล่าวสาปนางเป็นอสุรกายมีผมเป็นอสรพิษ บางตำราว่า อะทีนายังสาปให้นางมีปีกสีทองงอกออกมาจากศีรษะด้วย ครั้นเพอร์ซิอัส (Perseus) วีรบุรุษ มาตัดศีรษะเมดูซาไปถวายพระเจ้าพอลีเดกทิส (Polydectes) แห่งเกาะเซรีฟอส (Serifos) โลหิตเมดูซาไหลร่วงลงมหาสมุทร และไครเซออร์กับม้าเพกาซัสก็ผุดขึ้นมาจากมหาสมุทรนั้น บางตำราว่า ทันทีที่เพอร์ซิอัสตัดศีรษะเมดูซา โลหิตกระเด็นจากคอนางออกมาเป็นไครเซออร์กับเพกาซัส เทพปกรณัมว่า ต่อมา ไครเซออร์ได้เป็นพระเจ้าแผ่นดินไอเบียเรีย (Iberia) 

ความจริงของเมดูซ่าเกิดจากการตีความเนื้อหาของ Heisod "เมดูซ่าไม่ได้ทำร้ายผู้คน มีแต่ผู้คนทำร้ายนาง นางถูกสาปว่าถ้าใครมองดวงตานางจะกลายเป็นหิน นางไปที่ไกลแสนไกล แต่ก็ยังเจอพวกอัศวินหลายคนได้ยินเรื่องราวเกี่ยวกับเมดูซ่า จึงพากันท้าทาย โดยปกติแล้วถ้าใครจะทำร้ายเรา เราก็ต้องป้องกันตัว เมดูซ่าก็เช่นกัน เธอก็เป็นแค่คนธรรมดาทั่วไป อย่านำเรื่องราวไปบอกมั่วๆ นางโดนคุกคามทางเพศ นางถูกใส่ร้าย นางเป็นคนบริสุทธิ์ อะธีน่าที่ถูกมองว่าดีก็ดันกลับกันเธอมีบทบาทที่ดูเลวร้ายสำหรับคนปัจจุบัน เมดูซ่าที่ผู้คนมองว่าเลว เธอนั้นไม่ได้เลวโดยธรรมชาติของเธอเอง ทั้งที่เธอได้พยายามหนีไปในที่ห่างไกลเพื่อจะได้ไม่ถูกพบเจอโดยผู้ใด เพื่อไม่ให้ผู้คนกลายเป็นหินเพราะเธอ เรื่องราวนี้อาจจะกล่าวได้ว่าเป็นเพราะความอิจฉาริษยาของอะธิน่า"

ฮีเซียด (Hesiod) กวีกรีก บรรยายเกี่ยวกับไครเซออร์ไว้ในงานเขียนเรื่อง ทีโอโกนี (Theogony) ว่า "ไครเซออร์สมรสกับคอลลีร์โรอี (Callirrhoe) ธิดาโอซีอานัส (Oceanus) ผู้รุ่งเรือง แล้วให้กำเนิดเกเรียน (geryon) ยักษ์สามหัว ทว่า เกเรียนถูกปลิดชีพด้วยกำลังอันมากล้นของเฮราคลิส (Heracles) ท่ามกลางฝูงโคกระบือที่เกเรียนพาไปเดินทอดน่อง ณ เกาะสมุทรล้อมเอรีทีส (Erytheis) ในวันที่เฮราคลิสขับไล่วัวควายเหล่านั้นเข้าสู่เมืองทีรินซ์ (Tiryns) อันศักดิ์สิทธิ์ ข้ามผ่านกระแสชลโอเคียนอส (Okeanos) และประหารออร์ทอส (Orthos) กับโคบาลยูรีเชียน (Eurytion) ณ ชายทุ่งที่รกทึบเหนือทะเลโอเชียนอส (Oceanos) อันเลื่องชื่อ"
# ปลามังกง
ปลามังกง หรือ ปลาอีกง  เป็นปลาน้ำจืดและน้ำกร่อยชนิดหนึ่ง เป็นปลาหนังอยู่ในวงศ์ปลากด (Bagaridae) มีลักษณะลำตัวค่อนข้างกลมหนา ปกติมีสีเทาอมทอง หรือเทาอมม่วง ท้องมีสีขาว กินกุ้ง, ตัวอ่อนของแมลง, แพลงก์ตอนพืชและสัตว์เป็นอาหาร 

เมื่อโตเต็มวัยจะมีขนาดประมาณ 12-15 เซนติเมตร พบใหญ่สุดถึง 46 เซนติเมตร มักอาศัยอยู่เป็นฝูงใหญ่บริเวณน้ำกร่อยหรือปากแม่น้ำ พบชุกชุมที่อำเภอบางปะกง จังหวัดฉะเชิงเทรา คำว่า "บางปะกง" นั้นก็เรียกเพี้ยนมาจากคำว่า "บางมังกง" อีกทอดหนึ่ง นอกจากนี้ปลามังกงยังมีชื่อเรียกอื่น ๆ อีกมาก เช่น ปลากดหมู, ปลากด, ปลาแขยงกง 

ปัจจุบันมีการเพาะเลี้ยงเป็นปลาเศรษฐกิจและนิยมรวบรวมลูกปลาวัยอ่อนขายเป็นปลาสวยงามด้วย มีฤดูผสมพันธุ์อยู่ในช่วงฤดูฝน โดยจะว่ายไปวางไข่ในบริเวณน้ำจืด
# ซาราห์ คอนเนอร์
ซาราห์ มารีอันเนอ โครีนา ลีเวอ  หรือที่รู้จักกันในชื่อ ซาราห์ คอนเนอร์  เกิดเมื่อวันที่ 13 มิถุนายน ค.ศ. 1980Absolute Sarah Connorsarahconnor.org เป็นนักร้อง - นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2001 กับซิงเกิล "Let's Get Back to Bed...Boys" และโด่งดังไปทั่วยุโรปกับซิงเกิล "From Sarah With Love" ในปี ค.ศ. 2002Sarah Connor Biographyyahoo.com คอนเนอร์นับเป็นศิลปินเยอรมันที่ประสบความสำเร็จมากที่สุดคนหนึ่ง ด้วยยอดจำหน่ายอัลบั้มทั่วโลกกว่า 12 ล้านชุด

 ผลงาน 
 สตูดิโออัลบั้ม 
 2001: Green Eyed Soul
 2002: Unbelievable
 2003: Key to My Soul
 2005: Naughty but Nice
 2007: Soulicious
 2008: Sexy as Hell
 2010: Real Love
# เดอะไพเรตเบย์
เดอะไพเรตเบย์  เป็นดัชนีออนไลน์ที่สามารถค้นหาภาพยนตร์, ดนตรี, วิดีโอเกม, สื่อลามก และซอฟต์แวร์ได้ฟรี ก่อตั้งใน ค.ศ. 2003 โดย think tank ชาวสวีเดน  เดอะไพเรตเบย์อำนวยความสะดวกในการเชื่อมต่อโพรโทคอลทอร์เรนต์เพียร์ทูเพียร์ระหว่างผู้ใช้ที่สามารถมีส่วนสนับสนุนเว็บไซต์ได้ โดยการเพิ่มลิงก์แม่เหล็ก เดอะไพเรตเบย์ได้รับการจัดอันดับให้เป็นหนึ่งในเว็บไซต์ทอร์เรนต์ที่มีผู้เยี่ยมชมมากที่สุดในโลกอย่างต่อเนื่อง

ในช่วงหลายปีที่ผ่านมา เว็บไซต์ต้องเผชิญกับการโจมตีเซิร์ฟเวอร์ ปิดระบบ และยึดโดเมนหลายครั้ง ทำให้ต้องเปลี่ยนไปใช้ที่อยู่เว็บใหม่ ๆ หลายแห่งเพื่อให้ทำงานต่อไปได้ ผู้ให้บริการอินเทอร์เน็ตในหลายประเทศถูกสั่งให้ปิดการเข้าถึงเว็บไซต์นี้ ทำให้เกิดเว็บไซต์ตัวแทนเพื่อหลบเลี่ยงการบล็อก

ในเดือนเมษายน ค.ศ. 2009 เฟรดริก เนย์, ปีเตอร์ ซุนเด และกอตต์ฟริด สวาร์ตฮอล์ม บรรดาผู้ก่อตั้งเว็บไซต์ ถูกตัดสินให้มีความผิดในการพิจารณาคดีไพเรตเบย์ที่ประเทศสวีเดน ฐานมีส่วนช่วยเหลือในการการละเมิดลิขสิทธิ์ และถูกตัดสินให้จำคุกหนึ่งปีและจ่ายค่าปรับ ทั้งหมดได้รับการปล่อยตัวใน ค.ศ. 2015 หลังรับโทษจำคุกที่ย่อให้สั้นแล้ว

เดอะไพเรตเบย์ก่อให้เกิดการโต้เถียงและการอภิปรายเกี่ยวกับประเด็นทางกฎหมายของการแบ่งปันไฟล์ ลิขสิทธิ์ และเสรีภาพของพลเมือง และได้กลายเป็นเวทีสำหรับการริเริ่มทางการเมืองเพื่อต่อต้านการจัดตั้งกฎหมายทรัพย์สินทางปัญญา เช่นเดียวกันกับการเป็นเว็บไซต์สำคัญในขบวนการต่อต้านลิขสิทธิ์Jessica L. Beyer. Expect Us: Online Communities and Political Mobilization. Page 65. Oxford University Press. 3 July 2014. .
# ลินดา รอนสตัดต์
มาเรีย ลินดา รอนสตัดต์  หรือลินดา รอนสตัดต์  เกิดเมื่อวันที่ 15 กรกฎาคม ค.ศ. 1946 เป็นนักร้องชาวอเมริกัน ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของเธอกว่า 4 ทศวรรษ เธอเคยได้รับรางวัลแกรมมี่มาแล้วหลายครั้ง, 2 รางวัลคันทรีมิวสิกอวอร์ดส, 1 รางวัลเอมมี และ 1 รางวัลอัลมา และในสหรัฐอเมริกาเธอได้รับรางวัลแผ่นเสียงทองคำ รางวัลแผ่นเสียงทองคำขาว จากหลายอัลบั้ม นอกจากนี้ ยังเคยได้รับการเสนอชื่อรางวัลโทนีและรางวัลลูกโลกทองคำอีกด้วย

นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง 

เธอมีผลงานอัลบั้มเพลงในฐานะศิลปินเดี่ยวกว่า 30 ชุด มีอัลบั้มรวมเพลงกว่า 15 ชุด เคยร่วมงานกับศิลปินหลากหลายกว่า 120 อัลบั้ม เธอมีซิงเกิลติดชาร์ตบิลบอร์ดฮ็อต 100 อยู่ 38 ซิงเกิล ซึ่งมี 21 ซิงเกิลติดท็อป 40 และมี 10 ซิงเกิลติดท็อป 10 และมี 3 ซิงเกิลขึ้นสูงสุดอันดับ 2 และมีซิงเกิลอันดับ 1 คือเพลง "You're No Good"
# ซาโตชิ โอโนะ
ซาโตชิ โอโนะ (เกิด 26 พฤศจิกายน ค.ศ. 1980) เป็นหนึ่งในศิลปินนักร้องแห่งวงอาราชิและยังเป็นหัวหน้าวงอาราชิอีกด้วย

ผลงาน
ผลงานการแสดง
ภาพยนตร์
 ปี  ชื่อ (ญี่ปุ่น)  ชื่อ (อังกฤษ)  บท 2002  ピカ☆ンチ　Life is Hard　だけど　Happy  Pika*nchi Life is Hard Dakedo Happy  ฮารุ 2004  ピカ☆☆ンチ　Life is Hard　だから　Happy  Pika**nchi Life is Hard Dakara Happy  ฮารุ 2007  黄色い涙  Yellow Tears  ซาโตรุ มาชิโกะ 2010  最後の約束  Last Promise  เค ชิโมกาวะ 2011  怪物くん  Kaibutsu kun  ไคบุซึคุง
ละคร
 ปี  สถานีโทรทัศน์ที่ออกอากาศ  ชื่อ (ญี่ปุ่น)  ชื่อ (อังกฤษ)  บท 1999    V の嵐  V no Arashi  ซาโตชิ โอโนะ 2003  Nippon TV  よい子の味方  Preschool Guy   2007  TBS  山田太郎ものがたり  The Story of Yamada Taro  	แขกรับเชิญ ตอนที่ 10 2008  TBS  魔王  Devil  เรียว นารุเสะ 2009  TV Asahi  	歌のおにいさん  	Uta no Onii-san  	ยาโนะ เคนตะ 2010  	Nippon TV  	怪物くん  	Kaibutsu kun  	ไคบุซึคุง 2012  	Fuji TV	  鍵のかかった部屋  	The Locked Room Murders  	เค เอโนโมโตะ 2012  	TBS  パパドル！  	My Daddy Is an Idol!	  ซาโตชิ โอโนะ (ตอนที่ 1) 2014  	TV Asahi  死神くん  Angel of Death  ชินิกามิคุง หมายเลข 413 (ยมทูต) 201ุ6  	Nippon TV  世界一難しい恋  	The hardest love in the world	   ซาเมะจิมะ เซย์จิ

ภาพยนตร์โทรทัศน์
 ปี  สถานีโทรทัศน์ที่ออกอากาศ  ชื่อ (ญี่ปุ่น)  ชื่อ (อังกฤษ)  บท 2012  Fuji TV  もう誘拐なんてしない  Mou Yuukai Nante Shinai  โชทาโร่ ทารุอิ 2013  Nippon TV  今日の日はさようなら  Farewell for Today   โคตะ ฟูจิโอกะ 2014  Fuji TV  鍵のかかった部屋SP  The Locked Room Murders SP  เค เอโนโมโตะ

รางวัล
 ปี องค์กร รางวัล จากผลงาน ผล200812th Nikkan Sports Drama Grand Prix (Summer)นักแสดงชายยอดเยี่ยมMaō58th Television Drama Academy Awardsนักแสดงชายยอดเยี่ยม12th Nikkan Sports Annual Drama Grand Prixนักแสดงชายยอดเยี่ยม20095th Annual TV Navi Drama Awardsนักแสดงชายยอดเยี่ยม18th Annual TV Life Awardsนักแสดงชายยอดเยี่ยม60th Television Drama Academy Awardsนักแสดงชายยอดเยี่ยมUta no Oniisanเพลงประกอบยอดเยี่ยม201014th Nikkan Sports Drama Grand Prix (Spring)นักแสดงชายยอดเยี่ยมKaibutsu-kun65th Television Drama Academy Awardsนักแสดงชายยอดเยี่ยม2011GQ Japan Men of the Year 2011 AwardsGQ Men of the Year 2011201216th Nikkan Sports Drama Grand Prix (Spring)นักแสดงชายยอดเยี่ยมKagi no Kakatta Heya73rd Television Drama Academy Awardsนักแสดงชายยอดเยี่ยม201322nd Annual TV Life Awardsนักแสดงชายยอดเยี่ยม 9th Annual TV Navi Drama Awardsนักแสดงชายยอดเยี่ยม 16th Nikkan Sports Annual Drama Grand Prixนักแสดงชายยอดเยี่ยม 201418th Nikkan Sports Drama Grand Prix (Spring)นักแสดงชายยอดเยี่ยมShinigami-kun201524th Annual TV Life Awardsนักแสดงชายยอดเยี่ยม11th Annual TV Navi Drama Awardsนักแสดงชายยอดเยี่ยม18th Nikkan Sports Annual Drama Grand Prixนักแสดงชายยอดเยี่ยม